Diari Oficial de la Generalitat Valenciana


Sumari del DOGV 3157, del 08-01-1998 (1997/12293)

RESOLUCIÓ de 12 de novembre de 1997, del secretari general de la Conselleria de Sanitat, que renova l'acreditació de l'Hospital La Fe, de València, per fer extraccions d'òrgans i teixits de donants morts.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3157

Data del DOGV
:   08-01-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1997/12557


Data del document
:   12-11-1997

Organisme emissor
:   Conselleria de Sanitat

Tipus de document
:   Resolució

RESOLUCIÓ de 12 de novembre de 1997, del secretari general de la Conselleria de Sanitat, que renova l'acreditació de l'Hospital La Fe, de València, per fer extraccions d'òrgans i teixits de donants morts. [97/12318]
  
Vista la sol·licitud de renovació de l'acreditació de l'Hospital Universitari La Fe, de València, per fer extraccions d'òrgans i teixits de donants morts.
  
Antecedents de fet
  
Primer
  
Aquest centre va obtenir l'acreditació per fer extraccions d'òrgans i teixits de donants vius per la Resolució del director general de Planificació Sanitària de 28 de novembre de 1991.
  
Segon
  
Aquest centre va obtenir l'acreditació per fer extraccions de globus oculars de morts per la Resolució del director general de Planificació Sanitària de 28 de novembre de 1991.
  
Tercer
  
El director de l'Hospital Universitari La Fe va presentar la sol·licitud de renovació de l'acreditació per fer extraccions d'òrgans i teixits de donants morts.
  
Quart
  
La Direcció de la Unitat de Coordinació de Trasplantaments de la Comunitat Valenciana informa favorablement sobre la renovació sol·licitada de l'acreditació per fer extraccions d'òrgans i teixits de donants morts, entenent que aquesta acreditació inclou l'activitat d'extracció de globus oculars.
  
Fonaments jurídics
  
Primer
  
La Secretaria General de la Conselleria de Sanitat és competent segons l'Ordre d'11 de desembre de 1992, de la Conselleria de Sanitat i Consum i el Decret 27/1987, en relació amb el que disposa el Decret 33/1997, de 26 de febrer.
  
Segon
  
S'ha fet el que estableix l'article 29.1 de l'Ordre d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Renovar l'acreditació per fer extraccions d'òrgans i teixits de donants vius a l'Hospital Universitari La Fe de València, situat a l'avinguda de Campanar, número 21, de València. Aquesta acreditació serà vàlida durant un període de cinc anys, amb efecte des del 12 de novembre de 1997.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control de la Unitat de Coordinació de Trasplantaments de la Comunitat Valenciana.
  
Que es notifique aquesta resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.
  
València, 12 de novembre de 1997.- El secretari general: Roberto Jesús Roig Oltra.